OpenLLM-France/wikimedia huggingface dataset:
# Ossian (New York)

Ossian Ameriketako Estatu Batuetako inkorporatutako herri bat da. Livingston konderrian kokatuta dago, New York estatuan. 724 biztanle ditu, 39,66 kilometro koadroko azaleran banatuta.

## Ikus, gainera

* Livingston konderrian

## Kanpo estekak

* Datuak: Q3708673
# Ossineke (Michigan)

Ossineke Ameriketako Estatu Batuetako erroldak esleitutako leku bat da. Alpena konderrian dago, Michigan estatuan. 932 biztanle ditu, 9,500058 kilometro koadroko azaleran banatuta.

## Ikus, gainera

* Alpena konderria

## Kanpo estekak

* Datuak: Q3316653
# Ossian aintzira

Ossian aintzira, Eskoziako gaeleraz: Loch Oisein eta ingelesez: Loch Ossian, Eskoziako Highland lurralden dagoen aintzira estu bat da, Eskoziako Lur Garaietan, 5 kilometro luze ditu eta Rannoch Moor eremuaren ipar-ekialdean dago.
* Datuak: Q662354
* Multimedia: Loch Ossian / Q662354
# Ox Nché

Retshegofaditswe Nché (Bloemfontein, 1995eko uztailaren 23a) hegoafrikar errugbilaria da, harroin postuan aritzen dena. 2020tik aitzinera, Sharks taldearekin jokatzen du United Rugby Championshipen, eta Natal Sharksekin Currie Cupen. 2018ko ekainaren 2an egin zuen debuta Hegoafrikako selekzioarekin, Washingtonen, Galesen aurka. 2023ko Munduko Errugbi Kopak irabazi zuen Hegoafrikako talde nazionalarekin.

## Ibilbidea

* Cheetahs: 2016-2019
* Free State Cheetahs: 2016-2019
* Sharks: 2020-
* Natal Sharks: 2020-

## Palmaresa
### Free State Cheetahs.

* Currie Cup
** irabazlea: 2016

### Sharks

* European Challenge Cup
** irabazlea: 2024

### Hegoafrikako selekzioa

* Munduko Errugbi Kopa
** irabazlea: 2023

## Erreferentziak

* ↑ Afrique du Sud: une équipe inexpérimentée alignée face aux Gallois. lequipe.fr (Noiz kontsultatua: 2024-9-12).
* ↑ World Cup 2023 final. Reuters, 2023ko urriak 27, reuters.com (Noiz kontsultatua: 2024-9-12).

## Kanpo estekak

* Datuak: Q20745098
* Multimedia: Ox Nché / Q20745098
# Ox eskualdea

Ox (kirgizeraz: Ош облусу, وش وبلۇسۇ; errusieraz: Ошская область, translit.: Oxskaia oblast) Kirgizistango zazpi eskualde edo oblastetako bat da. 29.139 kilometro koadroko eremua hartzen du, eta 2021ean 1.391.649 biztanle zituen. Hiriburua Ox hiria da.

## Erreferentziak

* ↑ Kyrgyzstan. citypopulation.de (Noiz kontsultatua: 2022-1-30).

## Kanpo estekak

* Datuak: Q231987
* Multimedia: Osh Region / Q231987
# Ox mendiak

Ox mendiak (ingelesez Ox Mountains, irlanderaz Sliabh Gamh) Irlandako mendebaldean dagoen mendikate bat da, Sligoko konderrian kokatzen dena.

## Geografia

Ballysadare herriaren hego-mendebaldetik Mayoko konderriaren mugaraino zabaltzen dira.
Inguruko herririk handiena Tubbercurry da eta honen alboan hainbat aintzira daude, handiena Talt aintzira.

## Gailur nagusiak

* Knockalongy (544m)
* Annatoran (512m)
* Cloonacool (440m)

## Historia

"San Patrizioren mendiak" ezizena eman izan zaio, izan ere San Patriziok inguru honetan hainbat eliza sortu baitzituen. Mendeetan zehar berun eta kobre meategiak egon izan dira mendiotan, baina XX mende hasierarako jadanik agortu ziren.

## Iruditegia

* Culleenamore hondartzaren atzean Knockalongy mendia.
* Talt aintzira eta Ox mendiak.
* Talt aintzira eta Ox mendiak.

## Kanpo estekak

* Datuak: Q769748
* Multimedia: Ox Mountains / Q769748
# Oxaliplatino

Oxaliplatinoa kimioterapian minbizi mota batzuk tratatzeko erabiltzen den platinoan oinarritutako alkilatzaile antineoplasikoa da. Besteak beste, kolon eta ondesteko minbizia eta pankreako minbiziak. 1976an sortua, zisplatinoak, karboplatinoak eta oxaliplatinoak DNArekin elkarreragiten dute, alkilatzaile antineoplasikoen antzeko mekanismoa jarraituz.

## Erreferentziak

* ↑ Euskalterm: [Farmakoak Hiztegia] [2022]

## Kanpo estekak

* Datuak: Q422327
* Multimedia: Oxaliplatin / Q422327
# Ox

Ox (kirgizeraz: Ош) Kirgizistango bigarren hiririk handiena da. Ox eskualdeko hiriburu administratiboa da. Ferganako haranean kokaturik, 3.000 urte baino gehiago ditu.

## Klima

Datu klimatikoak (Ox) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2 | 4 | 12 | 18 | 25 | 31 | 33 | 32 | 27 | 19 | 13 | 5 | 18.4 |
| Batez besteko tenperatura minimoa (°C) | -6 | -5 | 2 | 6 | 11 | 16 | 18 | 17 | 11 | 6 | -2 | -4 | 5.8 |
| Pilatutako prezipitazioa (mm) | 34 | 42 | 61 | 67 | 47 | 23 | 9 | 7 | 6 | 37 | 36 | 47 | 416 |
| Iturria: Yandex weather ||||||||||||||

## Herri eta hiri senidetuak

* Yozgat (Turkia)

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-25).
* ↑ Yandex. .
* ↑ Osh and Yozgat city of Turkey became twin cities. Kabar National News Agency 2012-11-5.

## Kanpo estekak

* Datuak: Q47282
* Multimedia: Osh / Q47282
# Owusu Benson

Owusu Benson (1977ko martxoaren 22a - ) Ghanako futbolari ohia da.

## Selekzio nazionala

Ghanako selekzioarekin :
| Urtea | Partida | Gol |
| 1999 | 1 | 0 |
| Guztira | 1 | 0 |

## Kanpo estekak

* National Football Teams
* (Japonieraz) J.League Data Site
* Datuak: Q2258286
# Owyheeita

Owyheeita sulfuro motako minerala da.

## Ezaugarriak

Owyheeita sulfuro mineralaren formula kimikoa hau da: ${\ce {Ag3+xPb10-2xSb11+xS28, -0.13 < x > +0.20}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Owyheeite: Mineral information, data and localities.» www.mindat.org (Noiz kontsultatua: 12-05-2019).
# Oxalato

Oxalatoak azido oxalikoaren gatzak eta esterrak dira. Gatzek C$_2$O$_4$$^{2-}$ anioia dute eta esterrek honelako egitura izaten dute: R-O$_2$CCO$_2$-R'. IUPACen nomenklaturan etanodioato deritze.
Oxalato anioiak koordinazio-konposatuak eratzen ditu metal askorekin.
Kaltzio oxalatoa giltzurruneko harriekn sortzaile nagusia da eta susmoak daude burdina(II) oxalatoak hezueria sortzen laguntzen duela. Horregatik, eritasun horiek izanez gero, oxalatoa dute landareak ez jatea gomendatzen da.

## Oxalatoak naturan

Landare askotan ageri dira oxalatoak karbohidratoen oxidazio ez-osoaren ondorio izaten dira.
Sabi hostozuriak (Chenopodium album), mingarratz handiak (Rumex acetosa) eta mingotsak (Oxalis) oxalato-kantitatea adierazgarriak dituzte. Sukaldean usu baliatzen ditugun landareen artean piper beltza, perrexila, espinakak, zerbak, erremolatxa edo betearraba, intxaur eta antzekoak eta baiak aipa daitezke oxalatodunen artean.

## Ondorio fisiologikoak

Kaltzio oxalatoa giltzurruneko harrien sortzaile nagusia da eta susmoak daude burdina(II) oxalatoak hezueria sortzen laguntzen duela. Horregatik, eritasun horiek izanez gero, oxalatoa dute landareak ez jatea gomendatzen da.

## Estekatzaile moduan

Oxalatoa anioia ioi metalikoentzat estekatzaile bikaina da. Normalean, estekatzaile bidentatu moduan lotzen da MO$_2$C$_2$ bost elementuz osatutako eraztuna eratuz.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2021-02-07).
* ↑ Basterretxea, Francisco; Zabala, Gorka; Mijangos, Fernando; Izurieta, Itziar; Etxebarrieta, Nestor & Martinez de Marigorta,, Edorta. (1998). Kimika Orokorra. UEU, 747-750 or. ISBN 84-86967-71-6..

## Kanpo estekak

* Datuak: Q417351
* Multimedia: Oxalates / Q417351
# Owyhee konderria (Idaho)

Owyhee konderria (ingelesez: Owyhee County) Idahoko konderri bat da, Ameriketako Estatu Batuetan. Hiriburua Murphy da. 2010eko zentsuaren arabera 11.526 biztanle zituen, Owyhee kilometro koadroko azaleran.

## Geografia

Owyhee konderriak 19.935,09 kilometro koadro ditu. Horietatik 81,51 ura dira. Beste 19.853,58 lurra dira. Biztanleria dentsitatea 0,58 da.

## Demografia

2010eko zentsoan bizi ziren 11.526 pertsonetatik 10.846 txuriak edo hispanoak dira. Horietatik hispano edo latino kategorian 2.979 dira. 18 beltzak edo afroamerikarrak. 432 amerikar natiboak ziren eta 1 Hawaii edo Pazifikoko irletako natiboak. 56 asiarrak ziren. Bestelako arraza bat kategorian 14 biztanle daude. Bukatzeko euren burua arraza bat baino gehiagotan 159 pertsonek kokatzen zuten.

### Biztanleria piramidea
## Kanpo estekak

* Datuak: Q491316
* Multimedia: Owyhee County, Idaho / Q491316
# Ox Taurusekoa

Ox Taurusekoa Masami Kurumadak idatzi eta marraztutako manga den Saint Seiya Next Dimensioneko pertsonaia bat da. Tauruseko urrezko zalduna da XVIII. mendeko Hadesen aurkako gerra santuan. Bere lehen agerraldia Next Dimensionek kontatzen duen istorioan Izô Kaprikorniokoaren ondoan da, urrezko zaldun bezala izendatu berriak diren Shion Ariesekoa eta Dohko Librakoa zigortzeko. Izan ere, istorioaren hasieran Dohko eta Shion euren kabuz joan ziren garaiko Hadesen gorpuztea izango zen Alone hiltzera. Horregatik, Oxek beldur apur bat eragin nahi die bi urrezko zaldun berriei bere Adar Handi teknika erabiliz, baina Izôk berari uzteko esaten dio, eta Exkalibur teknika erabiliz bi urrezko zaldun berrien azpiko lurra ebakitzen du. Handik apur batera, Suikyo Garudakoaren aurka borrokatu behar izaten du, azkenean honen esku hilez, Hadesen aurkako XVIII. mendeko gerra santuan hildako lehen urrezko zalduna delarik. Suikyoren esku hila izan ondoren, bere ondotik Ikki Fenixekoa igarotzen da, gorpua ikusten duena eta hil ondoren ere Tauruseko tenplua babesten jarraitzen duela nabaritzen duena.

## Kanpo estekak

* Datuak: Q31188307
# Pentsamendu magiko

Mendebaldeko ikuspegitik, pentsamendu magikoa suposizio informal, oker edo arrazoirik gabe eta, askotan, naturaz gaindikoetan oinarritutako eta oinarri enpiriko sendorik gabeko iritzi edo ideiak sortzen dituen pentsaera eta arrazoibide mota da. Funtsean, gertaera jakin bati efektu bat egoztean datza, horien artean kausa-efektu erlazio egiaztagarririk egon gabe. Hau, adibidez, sineskeriarekin, erlijioarekin eta herri-sineskizunekin gertatzen da.
Horren ondorioz, norberak (edo gizarte-taldeak) kausazko erlazioak esleitzen ditu elkarrekin loturarik ez duten ekintzen eta gertaeren artean (eta kontsentsu zientifikoak baliogabekotzat jotzen dutenak). Erlijioan, herri-erlijioan eta sineskerian, korrelazioa erritu erlijiosoak, otoitzak, sakrifizioak edo tabuak balizko onura eta sariekin lotzen dituen premisa da. Psikologia klinikoan, paziente batek zenbait ekintza egiteko edo pentsamendu batzuk hartzeko beldurra senti dezake, ekintza edo pentsamendu horien eta zorigaitz izugarrien arteko korrelazio bat barneratzen duelako. Pentsamendu magikoak pentsaera pertsonalak berez errealitatean efektuak eragin ditzakeela edo zerbaitetan pentsatzeak egitearen parekoa dela sinestera eraman dezake. Beraz, arrazonamendu kausal hauek kausa eztabaidagarriko falazia baten adibide bat dira, ekintzen eta gertaeren arteko harreman hutsalak (kointzidentziak) bilatzen dituztenak. Pentsamendu magikoak uste okerra sortzen du, alegia, norberaren pentsamenduek, hitzek edo ekintzek egitate jakin bat sortu edo saihestuko dutela.
Edonola ere, pentsamendu magikoa haurraren garapen mental normalaren parte da, eta mendeetan zehar bere garaiko zientzialari aurreratuenek pentsamendu magikoaren ezaugarriak erakutsi zituzten, aristoteliar teleologismoa kasu.

## Erreferentziak

* ↑ Euskalterm: [Psikiatria Hiztegia] [2017]
* ↑ Colman, Andrew M.. (2012). A Dictionary of Psychology. (3. argitaraldia) Oxford University Press.
* ↑ Manual diagnóstico y estadístico de los trastornos mentales. in: Glosario de términos técnicos. IV.

## Kanpo estekak

* Datuak: Q136783
# Pentsaeraren Polizia

Pentsaeraren Polizia (jatorrizko izena ingelesez: Thought Police; neohizkeraz: Thinkpol) George Orwellen 1984 eleberrian agertzen den fikziozko polizia-erakunde bati buruzkoa da. Sobietar Batasuneko Iosif Stalinen garaiko NKVD delakoan inspiratuta dagoela jotzen dute.
Erakunde orwelliarraren ezaugarria da "herritarrak" atxilotzea, Alderdiaren kontsignen kalterako diren gauzetan "pentsatzen" dutelako. Pentsamendu-krimena ("krimental" edo "pentsakrimen"), logikoa denez, alderdiak zigortutako krimen guztien artean larriena da. Pentsaeraren Poliziak telebisten antzeko telepantailak erabiltzen ditu, mikrofono integratu batez hornituak. Makina horiei esker, Pentsaeraren Polizia-agenteek telepantailatik gertu dauden pertsonen arteko elkarrizketak entzun eta grabatu ditzakete.
Alderdiak herritarrak (batez ere sexu-bizitza aktibo etengabea zutenak edo Alderdi barruan karguak dituztenak, mailaz maila zenbat eta gorago igo, orduan eta kontrol handiagoa zutenak) beren etxeetan eta bulegoetan telepantailak edukitzera behartzen ditu, gizabanakoaren bizitzan pribatutasun-arrasto oro ezabatzera. Telepantailez gain, mikrofonoak masiboki erabiltzen zituzten kaleetan, baita zelaian ere. "Gaizki pentsatzeagatiko" zigorra bahitua eta torturatua izatea da, pentsamendu-krimenak aitortzeko, eta, azken buruan, subjektuak aurre egiten bazion, 101 gelara eramaten dituzte.
'Proleak (proletargoa izendatzeko erabiltzen den terminoa) ia libre zeuden Pentsamenduaren Poliziak egiten zuen kontroletik. Delinkuentzia ohikoa eta oso hedatua zen prolen artean, baina horrek guztiak Alderdiari eragiten ez zionez, zilegia zen: Poliziaren kontrola telepantaila gutxi batzuetara mugatzen zen, eta bere inteligentzia garatzeagatik arriskutsuak izan zitezkeen elementuak ezabatzera. Eleberrian esaten denez, "Prolek askatasun intelektuala zuten, adimenik ez zutelako". Garrantzitsuena zen Anaia Nagusiaren grinak Alderdian irautea, honek bere buruarenganako konfiantza gal ez zezan eta boteretik ken zezaten. 1984ko filmean, Pentsaeraren Poliziako kideak beltzez, kasko modelo britainiarrez, borraz eta gerriko beltzez janzten dira, Alderdiaren intsigniak lepoan dituztela, Armadako infanteriaren antzera, baina motxilarik gabe, fusil bat eta gerriko bat sorbaldetan lotuta.

## Erreferentziak

* ↑ Background information for George Orwell's Nineteen Eighty-Four The world described in Nineteen Eighty-Four parallels the Stalinist Soviet Union and Hitler's Nazi Germany[...]Thought Police, a reference to the Gestapo or NKVD

## Kanpo estekak

* Datuak: Q1264653
# Pentsamendu-askatasun

Pentsamendu-askatasuna bakoitzak, bere kontzientzian, edozein pentsamendu, iritzi, ideologia edo sinesmen hartu, mantendu eta aldatzeko duen gaitasuna da; eta, hala badagokio, horiek adieraztea, adierazpen-askatasunaren eta, bere esparruan, katedra-askatasunaren, askatasun zientifikoaren eta askatasun artistikoaren edo sortzeko askatasunaren objektu izatera igaroko litzatekeena. Eskubide eta askatasun nagusietako bat da; eskubide zibil eta politikotzat edo lehen belaunaldiko giza eskubidetzat jotzen direnetakoa. Historikoki kultu askatasunarekin lotuta dago, baita iritzi edo prentsa askatasunarekin ere.

## Giza Eskubideen Aldarrikapen Unibertsala

| « | 18. atala Pertsona orok pentsamendu-kontzientzi eta erlijio-askatasunerako eskubidea du; eskubide horren barne da erlijio edo sinesmena aldatzeko askatasuna eta baita norbere erlijioa edo sinesmena bakarka nahiz taldean, jendaurrean edo pribatuan irakaskuntzaz, ihardueraz, kultuz eta aginduak gordez azaltzeko askatasuna ere. | » |

## Erreferentziak

* ↑ Euskalterm: [Hiztegi terminologikoa] [2002]
* ↑ «Giza Eskubideen Aldarrikapen Unibertsala - Wikiteka» eu.wikisource.org (Noiz kontsultatua: 2019-12-10).

## Kanpo estekak

* Datuak: Q277569
* Multimedia: Freedom of thought / Q277569
# Pentsalaria

Pentsalaria (frantsesez: Le Penseur), Auguste Rodinen brontzezko estatuarik ezagunenetako bat da.
Estatua hau, jatorrian Olerkaria deitua, Parisko Apaindura Arteen Museoko batzorde baten zati zen, Dante Alighieriren Jainkotiar komedia lanean oinarritutako atari monumental bat sortzeko. Estatua bakoitzak, aipaturiko olerki epikoko pertsonaia nagusietako bat irudikatzen zuen. Pentsalariak, jatorrian, Dante, Infernuko Atearen aurrean irudikatzea nahi zuen (zati izango zen ataria hala deitu zelarik, Infernuko Atea, alegia), bere olerki handia neurtzen. Eskultura, biluzia da, Rodinek, Michelangeloren lanen estiloko irudi heroiko bat nahi baitzuen, pentsaera zein olerkaritza irudikatzeko.
Eskultura honen hogei bertsio baino gehiago daude munduko toki ezberdinetan. Batzuk, jatorrizkoaren bertsio hedatuak dira; beste batzuk, neurri ezberdinekoak. Horietako bat, Mexikoko Soumaya Museoan dago, eta Arte Italiarraren Museoan erakutsi da.
Pentsalaria, brontzez egina dago, eta 1880an amaitua izan zen. Auguste Rodinek, eskultura hau egiteko, bere ikasle Miguelen laguntza izan zuen, Asturiarra ezizenekoa.

## Ikus, gainera

* Infernuko Atea

## Kanpo estekak

* Datuak: Q18003128
* Multimedia: Le Penseur / Q18003128
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
# Ozeano Artikoko dipoloaren anomalia

Ozeano Artikoko dipoloaren anomalia (ingelesez: Arctic dipole anomaly) presio atmosferikoaren patroi bat da, Ipar Amerikako eskualde artikoetan presio handia eta Eurasiakoetan presio txikia daudenean gertatzen dena. Patroi horrek, batzuetan, Artikoaren oszilazioa eta Ipar Atlantikoko oszilazioa ordezkatzen ditu. Lehendabizikoz 2000ko lehen hamarkadan deskribatu zuten, eta, beharbada, azken klima-aldaketekin lotuta dago. Dipolo artikoak hegoaldeko haizeei Ozeano Artikora sartzeko aukera ematen die, Artikoko izotza gehiago urtuz. 2007ko udako gertakaria oso garrantzitsua izan zen irailean egindako itsasoko izotza neurtzeko erregistroan. Dipolo artikoa iparraldeko Europan negu lehorragoekin ere lotu izan da, eta hotzagoekin ekialdeko Asian eta Ipar Amerikan.

## Erreferentziak

* 1 2 (Ingelesez) nsidc. .
* 1 2 3 (Ingelesez) Masters, Jeff. «The climate is changing: the Arctic Dipole emerges» Weather Underground (Jeff Masters' WunderBlog).
* ↑ Zhang, Xiangdong; Sorteberg, Asgeir; Zhang, Jing; Gerdes, Rüdiger; Comiso, Josefino C.. (2008-11-18). «Recent radical shifts of atmospheric circulations and rapid changes in Arctic climate system» Geophysical Research Letters 35 (L22701): 7. doi:10.1029/2008GL035607..

## Kanpo estekak

* Datuak: Q2878463
# Ozeano Bareko Gerra

    Ez nahasi Pazifikoko Gerrarekin.
Ozeano Bareko Gerra (gaztelaniaz: Guerra del Pacífico) edo Kresalaren Gerra (gaztelaniaz: Guerra del Salitre) Txileren eta Bolivia-Peru batasunaren arteko gerra izan zen. 1879 eta 1884 artean, Txilek Atacamako basamortuko boliviar itsasertzaren jabetza aldarrikatu zuen. Txiletarrek garaipena erdietsi zutenean Peru eta Boliviako eskualde zabalak lortu zituzten. Txiletar lurreko armadak boliviarren itsasertzeko kostaldea (kresaletan aberatsa zena) hartu zuen eta itsas-armadak Perukoa menderatu zuen.

## Erreferentziak

* ↑ Sater, William F.. (1996). War of the Pacific. in: Encyclopedia of Latin American History and Culture. 5 New York: Charles Scribner’s Sons, 438-441 or..
* ↑ Peloso, Vincent. (1996). History of Peru. in: Encyclopedia of Latin American History and Culture. 4 New York: Charles Scribner’s Sons.

## Kanpo estekak

* Datuak: Q152004
* Multimedia: War of the Pacific / Q152004
# Ozeano Barearen ipar–mendebaldeko zuhaitz-olagarro

Ozeano Barearen ipar–mendebaldeko zuhaitz-olagarro (Pacific Northwest Tree Octopus) interneten bidez Lyle Zapatok 1998an sortutako iruzurra da. Horren arabera animalia arraro hau desagertzeko zorian zegoen eta salbatzeko laguntza eskatzen zuen.

## Biologia

Gezurrezko zefalopodo espezie hau "Octopus paxarbolis" izenarekin batailatua izan zen ("zuhaitz-olagarro"). Sortzaileak adierazi zuen arabera animalia gauza zen uretan eta lehorrean bizitzeko. Haren bizileku nagusia Ameriketako Estatu Batuetako Washingtongo Olympic National Forest zen, hango baso eta ibaietan. Ibaietan, alegia, arrautzak jartzen zituen. Olagarro honen harrapari nagusia Oin Handi zen (Sasquatch).
Gezurraren zantzuak, beraz, nabarmenak dira. Hala ere, jende askok benetakoa bezala hartu zuen zuhaitz-olagarro. Ondorioz, laster hasi ziren zabaltzen gezurrezko argazkiak eta muntaketak.

## Literaturan

Terry Pratchett zientzia-fikzio idazleak idatzitako Nation eleberrian olagarro hau benetako izango balitz bezala agertu da.

## Erreferentziak

* ↑ http://zapatopi.net/treeoctopus/
* ↑ http://www.inklingmagazine.com/articles/tentacled-tree-hugger-gets-legs-up-on-twelve-year-olds/

## Kanpo estekak

* (Ingelesez): Webgune ofiziala
* Datuak: Q550326
# Ozeano Bareko Hamar urteko Oszilazio

Ozeano Bareko Hamar urteko Oszilazioa (ingelesez: Pacific decadal oscillation edo PDO), Ozeano Bareko klima-aldakortasuneko eredu bat da, zeinek hamar urteko epetan bere faseak aldatzen dituena, normalean bizpahiru hamarkadaro. PDO Ozeano Bareko ur-azala bero ala hoztean antzematen da iparraldeko 20ºtan. Beroaldian (edo fase positiboan), Barearen mendebaldea hozten da eta ekialdeko alde bat berotzen da. Hotzaldian (edo fase negatiboan) alderantziz gertatzen da.

## Ikus, gainera

* El Niño

## Kanpo estekak

* Datuak: Q2033747
* Multimedia: Pacific Decadal Oscillation / Q2033747
# Paratelphusa

Paratelphusa Gelechiidae familiako tximeleta genero bat da. Bere espezie tipoa Paratelphusa griseoptera da.

## Espezieak

| Espeziea | Irudia | Egoera |
| Paratelphusa griseoptera | | daturik gabe |
| Paratelphusa reducta | | daturik gabe |

## Kanpo estekak

* Datuak: Q13861206
* Espezieak: Paratelphusa
# Paratheuma

Paratheuma Araneomorphae armiarma generoa da, Dictynidae familiakoa. Ozeanian, Asia ekialdean, Floridan, Sonora (Mexiko) eta Antilletan aurkitzen dira.

## Espezien zerrenda

The World Spider Catalogo 12.0-ren arabera hauek dira:
* Paratheuma andromeda Beatty & Berry, 1989
* Paratheuma armata (Marples, 1964)
* Paratheuma australis Beatty & Berry, 1989
* Paratheuma insulana (Banks, 1902)
* Paratheuma interaesta (Roth & Brown, 1975)
* Paratheuma makai Berry & Beatty, 1989
* Paratheuma ramseyae Beatty & Berry, 1989
* Paratheuma rangiroa Beatty & Berry, 1989
* Paratheuma shirahamaensis (Oi, 1960)

## Bibliografia

** Bryant, 1940: Cuban spiders in the Museum of Comparative Zoology. Bulletin of the Museum of Comparative Zoology, vol.86, p.247-554 (testu osoa).

## Erreferentziak

* ↑ Platnick, 2011: The world spider catalog (American Museum of Natural History).

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q2842812
# Paratestu

Paratestua liburu baten hitzaurrea, aurkezpena, eskaintza, esker ona, liburuari buruzko iruzkinen multzoa, oharrak eta aipamenak eta liburua ilustratzen duten irudiak dira, liburuarekin batera argitaratzen direnak.

## Kanpo estekak

* Datuak: Q853520
# Pedro Mendizabal

Pedro Mendizabal Uriarte (Portugalete, 1923ko urtarrilaren 3 – Madril, 1982ko urtarrilaren 1a) bizkaitar abokatu eta politikaria izan zen.

## Biografia

Gerra Zibila hasi zenean, 15 urte besterik ez zituen arren, boluntario izan zen Ortiz de Zárate errekete tertzioan. Ebroko guduan eta Katalunian aritu zen.
Gerra ondoren, jaioterriko udaletxean lan egin zuen eta Zaragozako Unibertsitatean zuzenbidea ikasi zuen. Abokatu izateaz gain, Hierro egunkarian eta Seminario de Problemas Españoles aldizkarian idatzi zuen. Transizio garaian, EAEn Alianza Popular sortzeko lagundu eta diputatu hautatu zuten 1977ko hauteskunde orokorretan. 1978ko Espainiako konstituzioari ezezko botoa eman zion, beste alderdikide batzuek bezala. Garai hartan APk 16 diputatu zituen eta erdiak baiezko botoa eman zion konstituzioari, bostek ezezkoa, tartean Pedro Mendizabalek, eta hiruk abstentziora jo zuten.

## Lanak

* Aura y luz
* Cosas de mi España
* Zumárraga apuntes para ensayos
* Flor de Raza
* Meditación política

## Erreferentziak

* ↑ Alzugaray, Juan José. (2004). Vascos relevantes del siglo XX. Encuentro, 117 or. ISBN 9788474907339..
* ↑ Auñamendi Eusko Entziklopedia. Pedro de Mendizábal. .
* ↑ Espainiako Legebiltzarraren webgunea

## Kanpo estekak

* Datuak: Q11698661